Here is a page extracted from Wikipedia that may contain CSS, HTML, and a lot of unformatted text.

Title: Socialización
Content: A socialización ye o proceso en que as personas aprenden e interiorizan as normas y as valuras d'una determinada sociedat y cultura con a intención de lograr a mayor integración posible. Este aprendizache fa que puedan fer ixa interacción social d'a traza millor y más eficient.

A socialización implica fer-se conscient de l'urdimen social que ye arredol de toda a chent. Este aprendizache se fa posible por entidatz institucionals y entes que tienen representación social, que fan a difusión de os conoiximientos culturals necesarios. Belún de os achents socials más importants son os centros educativos, a familia, os medios de comunicación, as asociacions y l'entorno comunitario.

Sociolochía
Psicolochía social